  Туспуктэм: видеоысь скриншот Наталия Сильвестрова Дэбесысь лулчеберетэз азинтонъя центрлэн борддор вылаз мурал кылдыто. Суред вылэ Совето Союзлэн Героезлэсь Александр Ярославцевлэсь, крезьгурчилэсь Геннадий Корепанов-Камскийлэсь но баскетболистлэсь Андрей Кириленколэсь тусъёссэс быдэстозы. Со сярысь ёрос администрацилэн пресс-службаез ивортӥз. Мураллэн авторъёссы Дэбесысь Максим Серебренников но Ижкарысь Антон Нырков. Ужъёсты туннэ-ӵуказе йылпумъяны малпало. Суредэз «Герои Удмуртии» фестиваль улсын быдэсто. Оглом 2023-тӥ арын Геройёслы сӥзем оглом 30 выль граффити лэсьтозы. Тодэ вайытом, Ижкарын Россиысь дано баскетболистлы Андрей Кириленколы сӥзем граффити суредазы. Ватсалом, Удмуртиын улӥсьёс «ФормART» фестивале пыриськись элькунысь суредась понна куара сётыны быгато. Тегъёс: суредасьёс Лулчеберет Дэбес фестиваль Удмуртия  